Die feit is, die motorbedryf ‘melk’ ons. Wanneer jy ‘n motor koop, met ‘n onderhoudsplan en waarborg ingesluit, is jy ‘gedek’ vir ‘n aantal jare. Wat baie mense vergeet, die koste hiervan is ingesluit in die prys van die motor, waarop jy boonop rente aan die bank betaal indien jy nie kontant koop nie. Wanneer die waarborgtyd verstryk, of wanneer jy ‘n gebruikte motor sonder waarborg koop, begin jou probleme. Dan is jy uitgelewer aan die bogenoemde ‘rip-offs’.
Kom ons hoop ‘Right to Repair SA’ slaag met sy veldtog. Die uwe het egter nie veel hoop dat dit sal gebeur nie. Daarvoor is die motorbedryf te magtig.